Kookkuns: Mascarpone doopsous
Vir ’n vinnige doopsous by jou aartappelskyfies meng jy ’n hand vol fyngekapte grasuie met mascarpone en geur dit met ’n goeie sout en varsgemaalde swartpeper.
(foto David Erickson)
op 9/28/2014 12:09:00 pm Winnie dood ‘ná lang siekbed’ | Maroela Media
ŉ Familiewoordvoerder het Maandag bevestig Winnie Madikizela-Mandela is dood ná ŉ langdurige siekte.
“Dit is met groot hartseer dat ons die publiek inlig dat mev. Winnie Madikizela-Mandela Maandag by die Netcare Milpark-hospitaal in Johannesburg gesterf het,” het Victor Dlamini, woordvoerder van die familie, in ŉ verklaring gesê.
“Sy is dood ná ŉ langdurige siekte waarvoor sy sedert begin vanjaar in en uit die hospitaal was. Sy het vreedsaam in die vroeë ure van Maandagmiddag omring deur haar familie en geliefdes gesterf.”
Madikizela-Mandela is in Januarie in die hospitaal opgeneem weens ŉ infeksie wat haar niere aangetas het.
Dlamini het ŉ beroep op Suid-Afrikaners gedoen om die lewe van Madikizela-Mandela te vier. “Die Mandela-familie is diep dankbaar vir die gawe van haar lewe en hoewel ons harte gebreek is met haar afsterwe, moedig ons almal wat haar liefgehad het aan om hierdie merkwaardige vrou te vier.”
Die familie het gesê die besonderhede van Madikizela-Mandela se gedenkdiens en begrafnis sal bekendgemaak word sodra dit gefinaliseer is.
Madikizela-Mandela was die voormalige vrou van wyle oudpres. Nelson Mandela, maar ook ŉ struggle-veteraan uit eie reg.